Melon music awards. The Melon Music Awards (Koreyscha: 멜론 뮤직어워드) - bu Melon onlayn do'koni orqali Kakao Entertaintment (Kakao kompaniya) tomonida har yili o'tkaziladigan yirik musiqiy mukofotlar namoyishi. Tadbir dastlab muxlislar tomonidan 2005-yildan 2008-yilgacha onlayn tarzda o'tkazilgan va 2009-yildan beri Seulda rasmiy ravishda oflayn rejimda o'tkazilib kelinmoqda. Shou Melon musiqiy platformasidagi raqamli ma'lumotlardan, shuningdek, onlayn ovoz berish va hakamlar baholashidan foydalanadi - yil davomida ajoyib natijalarga erishgan san'atkorlarga mukofotlar beradi. Mukofotlar shousi 2019 yilgi nashrdan boshlab logotip rebrendingidan o'tkazildi. 2020 Melon Music Awards 2-5 dekabr kunlari “MMA haftaligi” deb nomlangan 4 kun davomida boʻlib oʻtdi va davom etayotgan COVID-19 pandemiyasi tufayli hukumat tomonidan kiritilgan cheklovlar tufayli onlayn translyatsiya qilindi.